#### KÄSUNDUSLEPING nr 1-18/2024/192

[Vali kuupäev]

(hiliseima digitaalallkirja kuupäev)

Riigimetsa Majandamise Keskus (edaspidi tellija), keda esindab juhatuse liikme 16.01.2024 käskkirja nr 1-5/7 alusel Jõgevamaa külastusala juht Andri Plato, ühelt poolt,

ja AB Artes Terrae OÜ edaspidi **käsundisaaja,** keda esindab juhatuse liige Sulev Nurme, teiselt poolt,

keda nimetatakse edaspidi **pool** või ühiselt **pooled**,

sõlmisid lepingu, edaspidi **leping,** alljärgnevas:

1. **Lepingu objekt**

Lepingu objektiks on käsundisaaja poolt käsundiandjale ajavahemikul 15.10.2024 kuni 16.12.2024 lepinguga kokkulepitud tingimustel ja korras järgmise teenuse osutamine: Männikjärve raba õpperaja rekonstrueerimisprojekti (AB Artes Terrae OÜ töö nr: 22096KP2) muudatuste tegemine järgnevas:

* uue asendiplaani tegemine;
* purutee lõige/lõiked;
* sildade jooniste korrigeerimine vastavalt uutele asukohtadele.
* mahtude arvutamine;
* seletuskirja muutmine;
* ehitusloa taotlemine.

, edaspidi **teenus**.

1. **Poolte kohustused**
   1. Käsundiandja on kohustatud andma käsundisaajale teenuste osutamiseks järgmist infor­matsiooni ja materjalid: vastavalt pakkumiskutses esitatud tingimustele ja hinnapakkumisele 07. oktoober 2024, nr H161-24.
   2. Käsundisaaja kohustub:
      1. osutama käsundiandjale lepingu punktis 1 nimetatud teenust vastavalt lepin­gus sätestatud tingimustele, oma teadmistele ja võimetele, täites käsundi hoolsalt, lojaalselt, käsundiandja jaoks parima kasuga ja vältides kahju tekkimist käsundiandja varale;
      2. täitma teenuse osutamisel käsundiandja juhiseid. Kui käsundisaaja soovib käsundiand­ja juhistest kõrvale kalduda, peab ta sellest käsundiandjale teatama ja tema otsuse ära oota­ma, välja arvatud juhul, kui viivitusega kaasneks käsundiandjale ilmselt ebasoodus tagajärg ja kui asjaoludest tulenevalt võib eeldada, et käsundiandja kiidab kõrvalekaldumise heaks;
      3. teatama käsundiandjale kõigist teenuse osutamisega seotud olulistest asjaoludest, eelkõige sellistest asjaoludest, mis võivad ajendada käsundiandjat juhiseid muutma;
2. **Tasu**
   1. Käsundiandja kohustub maksma tasu käsundisaaja esitatud arvete kohaselt. Arved peavad sisaldama käsundi täitmiseks käsundisaaja huvides tehtud toimingute aega ja kohta. Käsundisaaja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja.
   2. Käsundiandja maksab käsundisaajale teenuse osutamise eest 2200 (kaks tuhat kakssada) eurot, millele lisandub käibemaks.
   3. Juhul, kui lepingu täitmise käigus selgub teenuste mahu muutmise vajadus, lepivad pooled kokku koos mahu muutumisega lepingu punktis 3.2. nimetatud summa muutmise.
3. **Poolte esindajad ja kontaktandmed**
   1. Käsundiandja esindaja on RMK külastusala juht Andri Plato tel 54004851, e-post andri.plato@rmk.ee .
   2. Käsundisaaja esindaja on Sulev Nurme, tel 53401463, e-post sulev@artes.ee.
4. **Teadete edastamine**
   1. Lepinguga seotud teated edastatakse telefoni teel või e-kirjaga poole lepingus märgitud e-posti aadressile. Kontaktandmete muutusest on pool kohustatud koheselt informeerima teist poolt.
   2. E-kirjaga edastatud teated peetakse kättesaaduks alates teate edastamisele järgnevast tööpäevast.
   3. Lepingust taganemise või lepingu ülesütlemise avaldused ning lepingu rikkumisel teisele poolele esitatavad nõudekirjad peavad olema kirjalikus vormis. Kirjaliku vormiga on võrdsustatud digitaalselt allkirjastatud elektrooniline dokument. Viimane vorminõue on täidetud ka juhul, kui teade edastatakse e-kirjaga.
5. **Lepingu lõppemine ja lõpetamine**
   1. Leping lõpeb, kui lepingust tulenevad poolte kohustused on mõlemapoolselt täielikult ja nõuetekohaselt täidetud või seoses lepingu tähtaja saabumisega.
   2. Kumbki pool võib käesoleva lepingu ennetähtaegselt üles öelda teatades sellest teisele poolele kirjalikult ette 5 päeva.
   3. Kumbki pool võib käesoleva lepingu punktides 6.1 ja 6.2 nimetatud tähtaegu järgimata lepingu üles öelda, kui ilmneb, et kõiki asjaolusid arvesse võttes ja mõlema poole huvisid kaaludes ei või oodata, et lepingut üles öelda sooviv pool jätkaks lepingu täitmist kuni üles­ütlemistähtaja või lepingu tähtaja möödumiseni.
6. **Lõppsätted**
   1. Kõik lepingu muudatused jõustuvad pärast nende allakirjutamist mõlema poole poolt allakirjutamise momendist või poolte poolt kirjalikult määratud tähtajal.
   2. Pooled kohustuvad lepingu kehtivuse ajal hoidma konfidentsiaalsena kõik seoses le­pingu täitmisega teatavaks saanud andmed ja isikuandmed.
   3. Lepingu tingimusi võib muuta või täiendada poolte kirjalikul kokkuleppel, välja arvatud juhtudel, kui lepingu muutmise vajadus tuleneb õigusaktide muutumisest.
   4. Lepinguga seonduvaid eriarvamusi ja vaidlusi lahendavad pooled eelkõige läbirääkimiste teel. Kui lepingust tulenevaid vaidlusi ei õnnestu lahendada poolte läbirääkimistega, lahen­datakse vaidlus õigusaktidega kehtestatud korras.
   5. Leping on allkirjastatud digitaalselt.

**Poolte andmed ja allkirjad**

|  |  |
| --- | --- |
| **Käsundiandja** | **Käsundisaaja** |
|  |  |
| Riigimetsa Majandamise Keskus | AB Artes Terrae OÜ |
| Registrikood 70004459 | Registrikood 12978320 |
| Mõisa/3, Sagadi küla, Haljala vald | Tartu maakond, Tartu Linn, Küütri tn 14, 51007 |
| 45403 Lääne-Viru maakond | Tel 53401463 |
| Tel 676 7500 | E-post sulev@artes.ee |
| E-post rmk@rmk.ee |  |
|  |  |
|  |  |
|  |  |
|  |  |
| Andri Plato | Sulev Nurme |